ועדת הכנסת, כנסת 25, פרוטוקול מספר 78, 2023-09-19 00:00

אופיר כץ: בוקר טוב, היום יום שלישי, ד' בתשרי התשפ"ד, גמר חתימה טובה

אופיר כץ:  על סדר-היום: בקשת יושב-ראש הוועדה לביטחון לאומי להקדמת הדיון בהצעת חוק שחרור על-תנאי ממאסר (תיקון מס' 17 – הוראת שעה)(תיקון מס' 3), התשפ"ד–2023, (מ/1641), לפני הקריאה השנייה והשלישית

אופיר כץ:  חבר הכנסת הלוי, בבקשה

עמית הלוי: תודה רבה, גמר חתימה טובה

עמית הלוי:  הבקשה כאן היא להקדמת הדיון נוכח הצורך להרחיב את הוראת השעה

עמית הלוי:  מדובר על חוק שחרור על-תנאי ממאסר, אנחנו מדברים על השינוי שנעשה לפני כמה שנים, שגם הוארך בעקבות הקורונה

עמית הלוי:  בעצם, הקמת יחידה שתדון – בדומה לוועדה לשחרור מוקדם – משלושה חודשים ועד - - -     

שמרית גולדנברג: 12 חודשים

עמית הלוי:  12 חודשים

עמית הלוי:  לפני כן, שחרור מוקדם עד שישה חודשים היה באחריות נציב שירות בתי הסוהר

עמית הלוי:  מעכשיו זה יהיה ביחידה – בדומה לוועדה – עם כל ההסתייגויות שכללות בה, נציג את זה במליאה

עמית הלוי:  אבל נוכח הוראת השעה, מבחינת ועדת הכנסת,  מאריכים בגלל הוראת השעה שפגה

עמית הלוי:  אנחנו לא הולכים לחוקק את זה באופן קבוע אלא מאריכים את זה בעוד שנה וחודשיים, כמדומני, בגלל שהיו פה כל מיני הערות של הממשלה

עמית הלוי:       למרות שהתרגלנו, אדוני היושב-ראש, שגם בנושאים עניינים לפעמים יש מחלוקות פה בבית, נקווה שזה לא אירוע שמחייב מחלוקות ועניינים שונים

עמית הלוי:  העניין הוא להאריך כדי לאפשר הסדר שהיה לכאורה טוב בשנים האחרונות

עמית הלוי:  על זה הדיון ועל זה אנחנו מבקשים להקדים את הדיון

אופיר כץ: תודה

אופיר כץ:  אתה רוצה להתייחס?     

קריאה: לא

אופיר כץ: אם כך, מי בעד ההקדמה? מי נגד? מי נמנע?     

אופיר כץ: אושרה

אופיר כץ: אם כך, הבקשה אושרה והיום נעלה את זה לסדר-היום של המליאה

אופיר כץ: חילופי אישים בוועדה המשותפת של ועדת החוץ והביטחון וועדת החוקה, חוק ומשפט, לעניין הכרזה על מצב חירום

אופיר כץ:  מטעם ועדת החוץ והביטחון, במקום הפנוי לסיעת יש עתיד, יכהן חבר הכנסת עידן רול

אופיר כץ:      מי בעד? מי נגד? מי נמנע?     

אופיר כץ: אושרה

אופיר כץ: אם כך, האיוש אושר

אופיר כץ:          הישיבה נעולה נתראה במליאה, תודה לכם

מתן כהנא: גמר חתימה טובה

אופיר כץ: חתימה טובה